|  |  |
| --- | --- |
| 29.10.2015. | Nr.13/15 |

###### NEKUSTAMĀ ĪPAŠUMA SUDRABU EDŽUS IELĀ 12A, JELGAVĀ

###### ATSAVINĀŠANA, IEGULDOT SIA ”JELGAVAS POLIKLĪNIKA” PAMATKAPITĀLĀ

(ziņo I.Škutāne)

 **Atklāti balsojot ar 12 balsīm PAR –** S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, D.Olte, A.Rāviņš, A.Rublis, A.Tomašūns, J.Strods, **PRET-** nav,  **ATTURAS** – nav,

Saskaņā ar likuma ”Par pašvaldībām” 14.panta pirmās daļas 1.punktu un otrās daļas 3.punktu, 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 4.punktu, 40.pantu un Publiskas personas kapitāla daļu un kapitālsabiedrību pārvaldības likuma 49.panta pirmo daļu un 63.panta pirmās daļas 1.punktu, lai nodrošinātu Jelgavas pilsētas iedzīvotāju ērtu piekļuvi medicīnas pakalpojumu sniegšanas vietai, paplašinot auto stāvvietu,

**JELGAVAS PILSĒTAS DOME NOLEMJ:**

Atsavināt, ieguldot SIA ”Jelgavas poliklīnika” (vienotais reģ. Nr. 41703007095) pamatkapitālā kā mantisko ieguldījumu Jelgavas pilsētas pašvaldībai piederošo nekustamo īpašumu ar kadastra Nr.0900 001 0563, kas sastāv no zemes vienības 241 m2 platībā ar kadastra apzīmējumu 0900 001 0538, Sudrabu Edžus ielā 12A, Jelgavā par kopējo vērtību 3100,00 *euro* (trīs tūkstoši viens simts *euro*), kas noteikta atbilstoši Uzņēmumu reģistra apstiprinātā mantisko ieguldījumu novērtēšanas eksperta SIA ”Eiroeksperts” vērtējumam, palielinot SIA ”Jelgavas poliklīnika” pamatkapitālu par 3100 *euro*.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2015.gada 29.oktobrī